《永寿县期孟明府未还》
明代·殷奎

秋至物情变，雨来山气凉。孤怀客夜水，薄宦归程长。

平泉倦登陟，葆峰谩徜徉。故人期未至，岸帻上高冈。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。